Algoritmi i formati za kompresiju slike
<5804>
Rezime: 
Zbog potrebe za prijenosom  velike količine podataka došlo je do njihove kompresije. Zbog kompresije je omogućeno da se velikoj količini slika smanji veličina podataka, a time omogući njihov brži prijenos u kratkom vremenskom ograničenju preko ograničenog prijenosnog sistema. Nastale su kompresije bez gubitaka i s gubitkom podataka. U ovom seminarskom radu ću vas upoznati s tim što je kompresija, koji su njeni algoritmi i formati.
Ključne riječi: kompresija slike, vrste kompresije, metode kompresije,vrste formata, JPEG, RAW, BMP,  GIF, PNG i sl.
Uvod
Svi podatci u računalu se spremaju i obrađuju u binarnom obliku. Način pretvorbe nekog podatka u binarni oblik se zove format podataka. Različiti načini pretvorbe slike u binarne brojeve je korištenje različitih formata za zapis slike. Kompresija je proces sažimanja podataka u oblik koji zauzima manje memorije. Za kompresiju slike se koriste kodovi i osobine ljudskog oka. Ljudski vizualni sistem sadrži fotoreceptore koji su osjetljivi na promjene boje i svjetlosti. Ti receptori su čunjici i štapići. Štapići su osjetljivi na promjenu svjetlosti, a čunjici na promjenu boje. Oko je osjetljivije na promjenu svjetlosti nego na promjenu boje zbog čega štapića ima 10-20 puta više. Zahvaljujući različitoj gustoći receptora oko ima različitu osjetljivost u prostoru. Zbog osobina oka je moguće izostavljanje podataka na koje ono nije osjetljivo.

Slika 1. Štapići i čunjići u oku [1]

 Nakon toga se primjenjuju kodovi za kompresiju slike. 
Algoritme za kompresiju slike dijelimo na :


-
Kompresiju bez gubitaka podataka (lossy)
-
Kompresiju s gubitcima podataka (lossless)
Za pohranjivanje slika na računalo koriste se različiti načini pretvaranja slike u binarne brojeve, pa se može reći da ima mnogo formata za zapisivanje slike. Najpoznatiji formati za kompresiju slike su: JPEG, RAW, BMP, GIF, PNG .  
1. Metode kompresije bez gubitaka:
Algoritmi za kompresiju bez gubitaka se koriste  kada je potrebno da originalna i kompresirana slika budu identične. Kompresiranjem slike, sa svim njenim podacima, se omogućava da ona zadrži originalni izgled. Nakon dekompresije slike moguće je sliku rekonstruirati da bude kao originalna. Ova metoda kompresije se najčešće primjenjuje u medicinskim i sudskim potrebama.

Formati datoteka koji koriste ovu kompresiju su: RAW, BMP, TIFF i BMP.
1.1. Run-length kodiranje
Ovo kodiranje se bazira na uzastopnom broju ponavljanja neke boje. U ovoj metodi se nakon provjere datoteka dodaju specijalni znakovi, svaki put kad naiđe na dva ili više istih uzastopnih znakova.

Slika 2. Run-length kodiranje [3]
Prednosti ovakvog kodiranja su što se lako implementira kako hardverski tako i softverski, te se lako provjerava, ali uz ograničene mogućnosti kompresije.

1.2. Huffman kodiranje

Ovaj algoritam se temelji na činjenici da se neki znakovi pojavljuju češće nego neki drugi. Huffman-ovo kodiranje koristi kodne tablice koje sadrže ulazne parametre. Za datu sliku se provodi statička analiza slike, a zatim se računa frekvencija-vjerojatnost pojavljivanja DCT koeficijenata (DCD - Discrete Cosine Transform, tj. dvodimenzijska diskretna kosinusna transformacija). Te frekvencije se pohranjuju u pomoćni memorijski spremnik. Nakon toga se Huffman-ovim algoritmom računa minimalni broj bitova za svaki DCT koeficijent različit od nule. Koeficijenti koji se češće ponavljaju nose manje korisne informacije pa se oni kodiraju s manje bitova, a oni koji se rjeđe ponavljaju kodiraju se s više bitova. Tako se svakom koeficijentu dodjeljuje kod koji se smješta u tablicu.
Huffmanov algoritam glasi:
 
· Vjerojatnosti kad se pojave koeficijenti redat će se po veličini od manjeg ka većem, te se oni smatraju djecom stabla.

· Prije nego što se dođe do korijena stabla potrebno je formirati roditelje s dva čvora s najmanjim vjerojatnostima. Novonastali čvor ima vjerojatnost jednak zbroju vjerojatnosti svoje djece. Granama koje spajaju djecu i roditelje dodijeliti proizvoljno binarni znak 0 ili 1.

· Nakon što se formira stablo, kod za pojedini koeficijent se dodjeljuje granama kao 0 i 1 idući od korijena do krajnjeg djeteta.
Tabela 1. Prikaz Huffman-ovog koda
	Originalni niz podataka
	C
	E
	G
	A
	D
	F
	B
	E
	A…

	Huffman-ov kod
	0010
	0001
	000011
	1
	0001
	000010
	01
	0001
	1

	Grupirano u bayte-ove
	00100001

1 bayte
	000011110

2 bayte
	001100001

3 bayte
	00100011

4 bayte


1.3. Entropijsko kodiranje

Ova metoda se zasniva na jednakom rječniku metasimbola od kojih svaki predstavlja cijelu sekvencu ulaznih znakova. Ako se već pronađena sekvenca ponavlja zamjenjuje se simbolom. Kodirani podatci ne trebaju sadržavati rječnik za simbole.

Slika 3. Kodiranje kodnom tablicom[5]
1.4. Kodiranje područja

Ovo je poboljšana verzija Run-length kodiranja gdje se iskorištava dvodimenzionalna karakteristika slike. Pomoću algoritma se pokušavaju pronaći pravokutne regije jednakih karakteristika koje će se  kodirati u opisnoj formi kao elementi s dvije tačke i određenom strukturom. Cijela slika se mora  opisati da bi se omogućilo dekodiranje bez gubitaka.
2. Metode kompresije s gubitcima

Kod ove kompresije dolazi do gubitka podataka koji se nalaze na slici, a ljudskom oku nisu uočljive. Smanjena je veličina datoteke, ali su se bespovratno izgubile i informacije. Algoritam za kompresiju s gubitcima se sastoji od sljedećih koraka:

· Modeliranje slika- u ovom koraku se pokušava sačuvati što više originalne slike pomoću statičkih karakteristika slike.

· Kvantizacija parametara- cilj je da smanji količinu podataka za predstavljanje informacija u novom domenu. Ovdje dolazi do gubitaka informacija.

· Kodiranje- optimizuje reprezentaciju informacija. 

Kod algoritama za kompresiju s gubitcima performanse se izražavaju preko dva faktora: faktora kompresije koji je objektivan i distorzije koji je proizveden nakon rekonstrukcije koji ovisi o samom izboru slike.
2.1. Transformacijsko kodiranje

Ovo je postupak kompresije s gubicima koji se sastoji od dva dijela: 
· Transformacija prostornog signala u frekvencijski domen gdje se slika dijeli na manje i jednake blokove sa 64 elementa slike. Transformacija se primjenjuje na svaki blok posebno gdje se razdvajaju koeficijenti u blokovima.

· Kvantizacija kojom se uklanja nebitni (niskofrekventni) broj koeficijenata.
Algoritmi koji koriste transformacijsko kodiranje su JPEG i MPEG.

Slika 4. Transformacijsko kodiranje [6]
2.2. Vektorska kvantizacija

Naučnici Lindo, Buzo, Graz su definirali metodu  optimalnog skalarnog kvantizatora na kojem se temelji vektorska kvantizacija. Ova metoda se sastoji od sljedećih koraka iteracija:

· Podjela područja na grupe

· Centri tih grupa postaju vektori

· Proračunavanje srednje distorzije i njeno umanjivanje.

2.3. Fraktalna kompresija
Ova metoda se temelji na opisu slika pomoću fraktala, te je pogodna za prikazivanje prirodnih scena.  Kvantizacija slike je kompleksna, te je prije bila oko 1000:1 i nije bila pogodna za komercijalne svrhe. Fraktale možemo povećavati u beskonačnost gdje stalno uočavamo nove detalje. Najpoznatiji primjer fraktalne kompresije je Koch-ova pahuljica. Kod prve iteracije dolazi do zamjene dužine s likom. U drugoj iteraciji se svaka od četiri dužine iz prve iteracije zamijeni istim likom. U trećoj iteraciji zamjenjujemo svaku od 16 dužina, itd. Primjenom n-iteracija vidi se samosličnost Koch-ove pahuljice.

Slika 5. Kochova pahuljica- prva, druga  i treća iteracija [7]
3. Primjene navedenih metoda
3.1. JPEG

JPEG (Joint Photographic Experts Group, ekstenzija .jpg) je popularni format za distribuciju rasterskih slika koji je nastao krajem osamdesetih godina. Ovaj format se koristi za pohranjivanje i prijenos fotografija na World Wide Webu. Nije dobro prilagođen za linijske crteže i razne grafike. Pri kompresiji slike u JPEG formatu koristi se nesavršenost ljudskog oka koji ne uočava promjene svjetlosti. Kompresija unutar formata JPEG  se izvršava uz pomoć kosinusne transformacije uz mogućnost odabira stupnja kompresije. U specijalnim slučajevima se može ostvariti kompresija 10:1 uz male gubitke podataka ako je slika s realističnim prikazom neke scene, gdje su promjene u boji i tonu slike glatke. Na webu se ovaj format koristi za prikaz kompleksnih sadržaja kao što su fotografije. Da bi spremili neku datoteku u ovaj format potrebno je odrediti stupanj kompresije pri tome birajući kvalitetu slike. Preporučljivo je birati kvalitetu slike na skali između 50 i 80.

Slika 6. Prikaz JPEG kompresije s lijeva na desno [11]
3.1.1. JPEG2000

Nastao je iz potrebe da nadopuni nedostatke JPEG-a. Glavna osobina je sposobnost prilagođavanja dimenzijama i lokaciji na rasterskoj slici. U prvoj fazi ove kompresije kolorni kanali se „razdvajaju“ u blokove koji pokrivaju čitav kolorni sistem ili samo neke njegove dijelove. Primjenom Wavelet transformacije svaki kolorni blok se dekomponuje. U prvom koraku Wavelet se skalira na veličinu cijelog bloka, a transformacijom dobijemo informaciju koja nam govori koliko je podataka slike predstavljeno Wavelet-om. Ovaj proces se ponavlja dok ne dobijemo vrijednost nula.

Slika 7. Usporedba JPEG s JPEG2000 [15 ]
3.1.2. JPEGmini

Ovaj format je kompatibilan s JPEG formatom, te smanjuje prostor koji zauzima fotografija za 80%. Ovaj format podržava JPEG datoteke do 80 MB, a JPEGmini pro do 60 MB slika. Iako ovaj format omogućuje veću uštedu prostora zbog svoje cijene korisnici nisu zainteresirani za potpunu upotrebu ovog formata.

Slika 8. Usporedba originalne slike sa JPEGmini [13]
3.2. RAW
U ovom formatu se bilježe svi podatci koje je senzor na fotoaparatu zabilježio. RAW format  bilježi najviše informacija slike  pa zbog toga dobijemo vrlo kvalitetnu sliku. Najveći nedostatak ovog formata je što zahtjeva posebne računarske programe  za obradu. Na tržištu postoji veliki broj programa za obradu slike RAW formata.

Slika 9. Usporedba RAW formata sa JPEG[17]
2. BMP

Format Bitmap (ekstenzija .bmp) je jedan od grafičkih formata koje se ne koristi aktivno na web-u. Naziv ovog formata se odnosi na fraze mapa bitova gdje se popunjavanju dvodimenzionalne matrice bitova. BMP omogućava veliku kvalitetu slike jer nema kompresije, a i pogodan je programerskom okruženju. Slike formata BMP mogu biti u rasponu od  crne i bijele  (1bit po pikselu). BMP format se sastoji od 3 ili 4 dijela. Prvi dio je zaglavlje (header), zatim slijedi dio s informacijama, ako je slika indeksirana bojom onda slijedi dio s paletom boja i posljednji dio sadrži podatke o pikselima. Glavni nedostatci ovog formata  su velike datoteke i ne podržavanje  transparencije piksela.

Slika 9. Prikaz originalne slike lijevo i slike u BMP formatu desno
3.3. GIF

GIF (Graphics Interchange Format, ekstenzija .gif) definira protokol za prijenos rasterske slike koji je nezavisan od platforme na kojoj je slika kreirana i na kojoj će se pokazivati. Ovaj format koristi kompresiju s gubitcima i bez gubitaka. Koristeći algoritam za kompresiju s gubitcima veličina fajla se znatno smanji bez gubitaka kvalitete. Pikseli su organizirani u blokove u kojima se nalaze svi podatci. Ovaj format podržava i animaciju gdje se za svaki frejm koristi odvojena paleta. Struktura fajla GIF formata je kompleksna, te se može opisati na sljedeći način:

-
Zaglavlje fajla gdje se definira koja se verzija formata koristi

-
Deskriptor logičkog ekrana gdje je definiran prostor na kojem će slika biti prikazana

-
Globalna paleta  koju koriste one slike koje nemaju logičku paletu

-
Definicija bloka

-
„File trailer“

GIF format je prikladan za dijagrame i grafičke projekte više nego za slike..

Slika 10. Prikaz GIF, PNG i JPEG slike [18]
3.4. PNG
Ovaj format (Portable Network Graphics) je nastao kao zamjena za GIF s osobnim algoritmom za kompresiju. Podržava transparentnost u preglednicima koja nedostaje u GIF formatu. PNG format omogućava promjene boje i pozadine. Podržava 8-bitnu boju kao i GIF, ali i 24-RGB boju, te sadrži informacije koje mogu ali i ne moraju biti korisne. Prilikom kompresije zadržava veliku kvalitetu slike. Kompresija se izvodi algoritmom DEFLATE.
3.5. WebP
Ovo je novi format za kompresiju slike koji se koristi na webu. Veličina slike je 26% manja u odnosu na PNG format, a od 25% - 43% u odnosu na JEPG format. WebP podržava transparentnost prilikom kompresije. Ovaj format kompresije radi na principu da koristi već viđene fragmente slike za rekonstrukciju piksela. Ima svoju lokalnu paletu boja, koja se neprestano ažurira da bi se vidjele korištene boje.

Slika 11. Usporedba JPEG slike sa WebP [21]

Zaključak
Kako bi lakše mogli rukovati s fotografijama potrebno je znati u kojem formatu ćemo ih pohraniti, a da pri tome zadržimo što veću kvalitetu i dobijemo malu veličinu datoteke.  Bitmap format je najbolji za prikaz realističnih scena, dok RAW format daje slike visoke kvalitete i zauzima najviše memorije. Ako nam je bitno zauzeće memorije, a da pri tome ne izgubimo puno na kvaliteti slike  preporučuje se upotreba JPEG formata. U koliko želimo pohraniti sliku s malo boja uz očuvanje kvalitete najbolje je upotrijebiti GIFF format. Ova dva formata se najviše koriste na webu. U posljednje vrijeme format WebP se sve više probija na vrh u internetskoj namjeni. 
Literatura
[1] http://physics.mef.hr/Predavanja/seminar_optika/main1e.html
[2] http://poincare.matf.bg.ac.rs/~jelenagr/ASP/v21jpg.htm
[3] http://dsp.etfbl.net/multimedia/studenti/2006/micic_males_ciganovic.doc
[4] http://www.vcl.fer.hr/dtv/jpeg/ekod.htm
[5] http://www.maturski.org/INFORMATIKA/KompresijaPodataka.html
[6] http://www.vcl.fer.hr/dtv/jpeg/trafo.htm
[7] https://hr.wikipedia.org/wiki/Fraktal
[8] http://edu.pjwstk.edu.pl/wyklady/mul/scb/index54.html
[9] http://fotografija.hr/jpeg-jpg-raw-tiff
[10]http://www.howtogeek.com/howto/30941/whats-the-difference-between-jpg-png-and-gif/
[11] https://hr.wikipedia.org/wiki/JPEG
[12] http://webstyleguide.com/wsg3/11-graphics/6-imaging-strategies.html
[13] http://blog.jpegmini.com/jpegmini-pro-now-optimizes-photos-up-to-60mp/
[14]http://petapixel.com/2015/09/12/jpeg-2000-the-better-alternative-to-jpeg-that-never made-it-big/
[15] https://en.wikipedia.org/wiki/JPEG_2000
[16] http://www.photozone.de/jpeg2000-vs-jpeg-vs-tiff
[17] http://www.popwebdesign.net/popart_blog/2013/12/graficki-formati/
[18] http://webstyleguide.com/wsg3/11-graphics/6-imaging-strategies.html
[19] http://www.fileformat.info/format/bmp/egff.htm
[20] https://developers.google.com/speed/webp/
[21] http://sixrevisions.com/graphics-design/jpeg-101-a-crash-course-guide-on-jpeg/
